**CYNGOR TREF CAERFYRDDIN**

**CYFARFOD MISOL Y CYNGOR A GYNHALIWYD**

**AR 28 MEHEFIN 2017**

Y Maer, y Cyngh Alun Lenny, fu’n cadeirio cyfarfod misol Cyngor Tref Caerfyrddin a gynhaliwyd yn Siambr y Cyngor, Neuadd Ddinesig San Pedr, Nos Fercher, 28ain o Fehefin 2017 am 7.30 yh.

PRESENNOL: Cynghorwyr: Julia Ault, Dr Baba Gana, Phil Grice, Peter Hughes Griffiths, Gareth John, Alun Lenny, Arwel Lloyd, Ken Lloyd, Miriam Moules, Emlyn Schiavone, Jeff Thomas, Matthew Thomas, Wyn Thomas a Barry Williams.

**76. Ymddiheuriadau am Absenoldeb**  
  
Derbyniwyd ymddiheuriadau am absenoldeb oddi wrth y Cynghorwyr Barchedig Tom Defis, Angharad Jones Leefe, Dr Ioan Matthews ac Arwel Lloyd.

**77. Datganiadau o Ddiddordeb**  
  
Datganodd y Cyngh Alun Lenny ddiddordeb yn eitem Agenda 14a fel Cadeirydd Pwyllgor Cynllunio'r Cyngor Sir.  
  
Datganodd y Cyngh Ken Lloyd ddiddordeb yn eitem Agenda 14a fel aelod o Bwyllgor Cynllunio y Cyngor Sir.  
  
Datganodd y Cynghorydd Phil Grice ddiddordeb yn eitemau yn ymwneud â Gŵyl yr Afon/Cymdeithas Glan yr Afon fel Cadeirydd Cymdeithas Glan yr Afon ac Is-gadeirydd Gŵyl yr Afon.

**78. Cwestiynau**  
  
Dim cwestiynau i’w hadrodd.

**79. Cadarnhau a llofnodi Cofnodion Cyfarfod Blynyddol y Cyngor a gynhaliwyd ar 17 Mai 2017**  
  
Cynigiwyd gan y Cyngh Wyn Thomas, eiliwyd gan y Cyngh Peter Hughes Griffiths, a **PHENDERFYNWYD** bod cofnodion Cyfarfod Blynyddol y Cyngor a gynhaliwyd ar 17 Mai 2017 yn cael eu derbyn fel cofnod cywir. Cytunodd pawb.

**80. Materion yn Codi**  
  
Cododd y Cyngh Emlyn Schiavone y mater o newid dyddiad cyfarfod nesaf y Cyngor Llawn o 26ain o Orffennaf i 19eg o Orffennaf oherwydd gwyliau'r ysgol. Cynigiwyd gan y Cyngh Emlyn Schiavone, a eiliwyd gan y Cyngh Jeff Thomas. Cafodd y cynnig ei wrthod gan 6 yn erbyn, 4 ataliad a 2 o blaid.

**81. Cadarnhau a llofnodi cofnodion y Cyfarfod Misol a gynhaliwyd ar 17 Mai 2017**  
  
Cynigiwyd gan y Cyngh Wyn Thomas, eiliwyd gan y Cyngh Peter Hughes Griffiths, a **PHENDERFYNWYD** bod cofnodion Cyfarfod Misol y Cyngor a gynhaliwyd ar 17 Mai 2017 yn cael eu derbyn fel cofnod cywir. Cytunodd pawb.

**82. Materion yn codi**  
  
Nid oedd unrhyw faterion wedi codi.

**83. Cadarnhau a llofnodi cofnodion y Cyfarfod Blynyddol Gohiriedig a gynhaliwyd ar 9 Mehefin 2017**  
  
Cynigiwyd gan y Cyngh Emlyn Schiavone, eiliwyd gan y Cyngh Matthew Thomas, a **PHENDERFYNWYD** bod cofnodion Cyfarfod Blynyddol Gohiriedig y Cyngor a gynhaliwyd ar 9 Mehefin 2017 yn cael eu derbyn fel cofnod cywir. Cytunodd pawb - yn amodol ar gywiro gwall teipograffyddol bach.

**84. Materion yn Codi**  
  
Nid oedd unrhyw faterion wedi codi.

**85. Cadarnhau a llofnodi cofnodion cyfarfod y Pwyllgor Dibenion Cyffredinol a gynhaliwyd ar 13 Mehefin 2017**  
  
Cynigiwyd gan y Cyngh Barry Williams, eiliwyd gan y Cyngh Phil Grice, a **PHENDERFYNWYD** bod cofnodion Cyfarfod y Pwyllgor Dibenion Cyffredinol a gynhaliwyd ar 13 Mehefin 2017 yn cael eu derbyn fel cofnod cywir. Cytunodd pawb - yn amodol ar y mater a ganlyn -  
  
Nid oedd y Cyng Ken Lloyd yng nghyfarfod y Pwyllgor Dibenion Cyffredinol

**86. Ystyried argymhellion y pwyllgor canlynol neu faterion eraill yn codi -**  
  
Cododd y Cyng Ken Lloyd y mater o gais W/35554 Lôn Jackson a gofynnodd i’r canlynol gael ei nodi -  
*'Rwyf am ddatgan fy niddordeb ar fater cynllunio ond rwyf am ei wneud yn glir y byddaf yn ystyried y mater hwn ym Mhwyllgor Cynllunio y Cyngor Sir ac yn cymryd i ystyriaeth yr holl wybodaeth berthnasol. Mae gen i fy sylwadau ar y cais ac rwyf am ddweud ychydig eiriau, ond dydw i ddim am i neb feddwl fy mod wedi gwneud fy mhenderfyniad a byddaf wrth gwrs yn cymryd i ystyriaeth unrhyw wybodaeth a allai ddod gerbron y Pwyllgor Cynllunio, ac os felly byddaf yn ei ystyried cyn i mi bleidleisio ar y mater yn y Cyngor Sir. Dyma fy marn, ond efallai y byddaf yn newid fy marn yn ddiweddarach.  
Yng nghofnod rhif 50 Dibenion Cyffredinol cyfeirir at le, rheoli digwyddiadau sgrinio a hefyd cynwysoldeb y dyluniad. Mae'n edrych fel bydd y datblygiad hwn yn dinistrio yr unig fan gwyrdd yn y dref. Oni fyddai Clos Mawr, sy'n llawer mwy, yn well ar gyfer y sgrin? Beth am drigolion Llys Cambrian. Yr wyf hefyd yn pryderu am y camau addurniadol a fydd yn amharu a gwadu mynediad i bobl anabl, pobl â chadeiriau olwyn neu gymhorthion symudedd arall'.*

Trafodwyd y mater, gan gynnwys y pwyntiau a godwyd gan y Cyngh Ken Lloyd. Dywedodd Clerc y Dref bod y materion a godwyd yn y Pwyllgor Dibenion Cyffredinol eisoes wedi cael eu trosglwyddo i Gyngor Sir Gaerfyrddin am fod y dyddiad cau ar gyfer ymgynghori yn awr wedi mynd heibio.  
  
Tudalen 16: 53 - Polisi Cyfryngau Cymdeithasol  
  
Cafodd ei godi gan y Cyngh Jeff Thomas bod Cynghorwyr nad oedd ar y Pwyllgor Dibenion Cyffredinol yn cael eu gofyn i gytuno ar Bolisi nad oeddent wedi ei weld. Nododd y Cyngh Peter Hughes Griffiths fod gan y pwyllgor bwerau datganoledig i argymell i'r Cyngor ar y materion hyn.  
  
Cynigiwyd gan y Cyngh Alun Lenny, eiliwyd gan Phil Grice a **PHENDERFYNWYD** bod y polisi yn cael ei dderbyn a dylai copi o'r polisi cael ei ddosbarthu cyn cyfarfod nesaf y Cyngor.  
  
Tudalen 16: 57 - Cod Ymddygiad - Protocol Datrysiad Lleol  
  
Cynigiwyd gan y Cyngh Jeff Thomas, eiliwyd gan y Cyngh Dr Baba Gana a **PHENDERFYNWYD** bod y protocol yn cael ei dderbyn a dylai copi o'r protocol yn cael ei ddosbarthu cyn cyfarfod nesaf y Cyngor.  
  
Gofynnodd y Cyng Wyn Thomas am wybodaeth ynglyn â'r Ardal Gwella Busnes (BID). Dywedodd y Cyng Emlyn Schiavone bod y pleidleisio ar y BID yn cael ei gynnal ym mis Rhagfyr 2017-Ionawr 2018 gyda'r bwriad o godi £800,000 dros bum mlynedd.

**87. Cadarnhau a llofnodi cofnodion y Pwyllgor Cyllid a gynhaliwyd ar 15 Mehefin, 2017**  
  
Cynigiwyd gan y Cyngh Wyn Thomas, eiliwyd gan y Cyngh Ken LLoyd, a **PHENDERFYNWYD** bod cofnodion Cyfarfod y Pwyllgor Cyllid a gynhaliwyd ar 15 Mehefin 2017 yn cael eu derbyn fel cofnod cywir.

**88. Ystyried argymhellion pwyllgor canlynol neu faterion yn codi**  
  
Tudalen 19: 66 - Dyledwyr Eithriadol (2 argymhelliad)  
  
Dyledion dros 90 diwrnod - Cynigiwyd gan y Cyngh Phil Grice, eiliwyd gan y Cyngh Gareth John a **PHENDERFYNWYD** bod unrhyw ddyledion dros 90 diwrnod yn cael eu hadrodd i'r Pwyllgor Cyllid.

Dyled Gŵyl yr Afon - Cynigiwyd gan y Cyngh Phil Grice, eiliwyd gan y Cyngh Peter Hughes Griffiths a **CHYTUNWYD** gan bawb y byddai'r mater yn cael ei drafod *in camera* ar ddiwedd y cyfarfod (Cofnod 47 a 48).  
  
Page 20: 70 - Cais am Grant Arian Clwb Bowlio Caerfyrddin  
  
Cynigiwyd gan Cyngh Peter Hughes Griffiths, eiliwyd gan y Cyngh Barry Williams a **PHENDERFYNWYD** bod yr argymhelliad yn cael ei dderbyn.  
  
 Page 20: 71 - Cais Marchnadoedd Dan Do Arian Grant Sir Gaerfyrddin  
  
Cynigiwyd gan y Cyngh Peter Hughes Griffiths, eiliwyd gan y Cyngh Jeff Thomas a **PHENDERFYNWYD** y dylai rhodd o £100 cael ei ganiatáu.

**89. Adroddiad Clerc y Dref (Atodiad 1)**   
  
**Ymgynghoriadau statudol**

**(a) Cynllunio**  
Plas y Milwr (Enwi datblygiad yr Hen Ysbyty)  
Ar ôl trafodaeth hir cynigiwyd gan y Cyngh Emlyn Schiavone, eiliwyd gan y Cyngh Wyn Thomas bod y Cyngor yn cefnogi'r enw 'Plas y Milwr'. Cynigodd y Cyngh Phil Grice, eiliwyd gan y Cyngh Ken Lloyd defnyddio enw dwyieithog. Cafodd ei symud i’r bleidlais ganlynol -  
  
Gofyn i Gyngor Sir Caerfyrddin i ystyried enw dwyieithog 5  
Cytuno ar 'Plas y Milwr' 7  
Atal pleidlais 2  
  
**(b) Priffyrdd**  
Dim i'w adrodd.  
  
(**c) Trwyddedu – Hamilton’s Wine Bar & Brasserie (Amrywio trwydded)**  
Cynigiwyd gan y Cyngh Jeff Thomas, eiliwyd gan y Cyngh Phil Grice a chytunwyd ac eithrio un yn ymatal nad oedd unrhyw wrthwynebiadau.

**90. Enwebu Cynrychiolydd Cyngor Cymuned ar Bwyllgor Safonau Cyngor Sir Gaerfyrddin (Atodiad 2)**  
  
Cynigiwyd gan y Cyngh Peter Hughes Griffiths, eiliwyd gan y Cyngh Emlyn Schiavone a **CHYTUNWYD** gan bawb, ac eithrio un yn ymatal fod y Cyngh Wyn Thomas yn cael ei enwebu. Ymataliodd y Cyngh Ken Lloyd rhag pleidleisio gan ei fod wedi pleidleisio yn flaenorol ar y mater mewn cyfarfod Un Llais Cymru.

**91. Adolygiad o Strwythur Pwyllgorau Cyngor Tref, Rheolau Sefydlog, Strategaeth a Chynllunio**  
  
Cynigiwyd gan y Cyngh Peter Hughes Griffiths, eiliwyd gan y Cyngh Gareth John a **CHYTUNWYD** gan bawb bod yr adolygiad yn cymryd lle ac aelodau’r grŵp fyddai - y Cynghorwyr Dr Ioan Matthews, Miriam Moules, Dr Baba Gana ac Alun Lenny.

**92. Cynrychiolydd y Gymuned ar gorff llywodraethu Ysgol Gatholig y Santes Fair, Caerfyrddin**  
  
Cynigiwyd gan y Cyngh Peter Hughes Griffiths, eiliwyd gan y Cyngh Wyn Thomas a **CHYTUNWYD** gan bawb y byddai'r Cyngh Matthew Thomas yn cael ei enwebu.

**93. Deddf Llesiant Cenhedlaethau’r Dyfodol (Atodiad 3)**  
  
**NODWYD** adroddiad Clerc y Dref.

**94. Prosiect Ailddatblygu Felodrom Caerfyrddin**  
**NODWYD** adroddiad Clerc y Dref .

**95. Cymhwyster CiLCA**  
  
Nodwyd adroddia Clerk y Dref ac estynwyd llongyfarchiadau i’r Clerc

**96. Cofnodion Cyfarfodydd Cymdeithas Glan yr Afon Caerfyrddin a Gŵyl yr Afon Caerfyrddin a gynhaliwyd ar 8 Mai 2017, 5 Mehefin 2017, a’r 19 Mehefin, 2017 (Atodiad 4)**  
  
I drafod yn ddiweddarach yn y cyfarfod.

**97. Cofnodion y cyfarfod Masnach Deg a gynhaliwyd ar 8 Mehefin 2017 (Atodiad 5)**  
  
**NODWYD**

**98. Cofnodion y Pwyllgor Sian Johnston gynhaliwyd ar 8 Mehefin 2017 (Atodiad 6)**  
  
**NODWYD**

**99. Adroddiad y Maer (Atodiad 7)**  
  
**NODWYD**

**100. ​​Adroddiadau gan Gynghorwyr fel cynrychiolwyr y Cyngor ar gyrff allanol**  
  
Adroddodd y Cyngh Emlyn Schiavone ei fod wedi mynychu dathliad Ramadan ym Mharc Waun Dew, a diolchodd i’r Cyngh Dr Baba Gana am y croeso cynnes. Dywedodd y Cyngh Schiavone hefyd ei fod wedi mynychu Cyfarfod Pwyllgor Ras y Maer, Gwasanaeth Dinesig y Cynghorydd Sir Irfon Jones, The Great Get Together a'r Pwyllgor Rheoli ar gyfer Dr Mz.  
  
Adroddodd y Cyngh Ken Lloyd ei fod wedi mynychu cyfarfod Pwyllgor Un Llais Cymru ac annogodd Cynghorwyr i gymryd llefydd ar gyrff cyhoeddus.  
  
Dywedodd y Cyngh Phil Grice ei fod wedi mynychu Cyfarfod Athletau Ysgolion Dyfed. Dywedodd y Cyngh Grice hefyd fod y trefniadau ar gyfer Cynulliad y Siryfion yn mynd yn eu blaen.

**101. Gwahardd y Wasg a'r Cyhoedd**  
  
Cynigiwyd gan y Cyngh Emlyn Schiavone, eiliwyd gan y Cyngh Wyn Thomas, a **PHENDERFYNWYD**, yn unol â Deddf Cyrff Cyhoeddus 1960 (Mynediad i Gyfarfodydd), bod y cyhoedd a'r wasg yn cael eu heithrio o'r cyfarfod o ystyried natur gyfrinachol y busnes i'w drafod. Ac hefyd o dan ddarpariaethau Adran 100A (4) Deddf Llywodraeth Leol 1972 (fel y'i diwygiwyd) ar gyfer yr eitem nesaf o fusnes ar y sail ei fod yn debygol o ddatgelu gwybodaeth eithriedig fel y'i diffinnir yn Atodlen 12A y Ddeddf.

**102. Materion yn Codi**  
Dyled Gŵyl yr Afon - rhoddodd y Cyngh Phil Grice trosolwg manwl o'r sefyllfa bresennol mewn perthynas â Gŵyl yr Afon ac atebodd cwestiynau yn ymwneud â'r mater hwn. Yn dilyn trafodaeth faith cynigiwyd gan y Cyngh Gareth John, eiliwyd gan y Cyngh Wyn Thomas y dylai unrhyw benderfyniad cael ei ohirio tan ar ôl yr ŵyl (ar yr 8fed o Orffennaf) ac i gynnal adolygiad o balans y cyfrifon wedi’r ŵyl.  
  
**Daeth y cyfarfod i ben am 09:35**